Ана Мария Навалес
Новият дом…

Превод от испански: Рада Панчовска, —

chitanka.info

Новият дом

пази тръпки от носталгия

и петна от сянка, и пукнатини от тишина,

откъдето се процежда снопче прах

от други, почти крепостни зъбчати стени,

останки от места набързо обитавани,

които се измъчваха подобно сънища,

болни от време. Следи по сгради

с мирис на отсъствие, помещения,

несъответни по възраст

и по големина, в които раснах мрачна,

скърбяща за лъчезарни прозорци,

проходи от музика, от светло детство,

от всекидневно зазоряване сред котви

бляскави.

В новия дом

стъпките ми се запъват да прекрачат

сред накланящите се стени от книги

и картини, носещи предишни обитавания

и влага в моята стая.

Завесите изличават,

безучастни от спомени,

погледа. И лампи от нощни стихове

люшкат като добродетелни вдовици

изчервяването си. Започва да живее къщата

и всичко си остава същото,

и е като да се движех из столетен

дворец.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.